DEPARTAMENTUL DE CERCETARE AL PARLAMENTULUI BULGARIEI
 



Departamentul de Cercetare al Adunării Naţionale din Bulgaria a fost înfiinţat în februarie 1995 şi principalele sale obiective constau în a pune la dispoziţia membrilor Adunării informaţiile necesare pentru luarea deciziilor politice, inclusiv soluţii alternative şi consecinţele aplicării acestora.



Activitatea Departamentului se concretizează în lucrări de cercetare, expertize şi analize politice menite să ajute activitatea legislativă, câ t şi în proiecte de cercetare mai ample în domenii de o importanţă deosebită pentru activitatea legislativă şi de control parlamentar.



Departamentul angajează contacte, conferinţe şi seminarii în colaborare cu instituţii din ţară şi străinătate şi se preocupă de dezvoltarea relaţiilor cu organisme similare de pe lâ ngă parlamentele altor ţări, în vederea schimbului de informaţii. Fiind o structură nouă, departamentul este foarte interesat în crearea unor baze de date proprii şi, în acest sens, este preocupat de stabilirea a câ t mai multe contacte cu potenţiali furnizori de surse de informare.



Pentru buna desfăşurare a propriei activităţi departamentul colaborează cu alte departamente parlamentare cum ar fi: Departamentul legislativ, Biblioteca, Departamentul de informare, comisiile parlamentare, Departamentul pentru relaţii publice şi Departamentul de relaţii internaţionale.



La înfiinţarea sa, Departamentul de cercetare a avut un personal compus numai din cinci persoane. Ulterior, datorită necesităţilor impuse de realizarea unor proiecte de cercetare, personalul a fost completat cu încă cinci colaboratori, specializaţi în ştiinţe politice, economie, ştiinţe juridice şI istorie, buni cunoscători a mai multor limbi străine şi posedând experienţa necesară pentru o asemenea activitate.

